नेल्सन ने आजादी की लड़ाई में अपना सौ फीसद योगदान दिया। उन्होंने जब सक्रिय राजनीति से संन्यास लिया तो लोग समझने लगे कि नेल्सन अब रिटायर हो गए हैं, लेकिन वे खुद ऐसा नहीं मानते थे। वे अब ज्यादा सक्रिय हो गये, उन्होंने कहा था-मैंने एक सपना देखा है, सबके लिए शांति हो, काम हो, रोटी हो, पानी और नमक हो। जहां हम सबकी आत्मा, शरीर और मस्तिष्क को समझ सके और एक-दूसरे की जरूरतों को पूरा कर सकें। ऐसी दुनिया बनाने के लिए अभी मीलों चलना बाकी है। हमें अभी चलना है, चलते रहना है।